CELEX: 32007R0400
Language: hu
Date: 2007-04-12 00:00:00
Title: A Bizottság 400/2007/EK rendelete ( 2007. április 12. ) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról

13.4.2007   
            
            
               HU
            
            
               Az Európai Unió Hivatalos Lapja
            
            
               L 98/20
            
         
      A BIZOTTSÁG 400/2007/EK RENDELETE
   
   (2007. április 12.)
   a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               Az 1183/2005/EK rendelet I. melléklete felsorolja azokat a természetes és jogi személyeket, csoportokat és szervezeteket, akikre és amelyekre az említett rendelet értelmében a pénzeszközök és gazdasági erőforrások befagyasztása vonatkozik.
            
         
               (2)
            
            
               2007. március 29-én az Egyesült Nemzetek Biztonsági Tanácsának Szankcióbizottsága módosította azt a listát, amely azokat a természetes és jogi személyeket, csoportokat és szervezeteket tünteti fel, akik és amelyek vonatkozásában a pénzeszközöket és gazdasági erőforrásokat be kell fagyasztani. Az I. mellékletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1183/2005/EK rendelet I. melléklete az ennek a rendeletnek a mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. április 12-én.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 193., 2005.7.23., 1. o. A legutóbb a 201/2007/EK bizottsági rendelettel (HL L 59., 2007.2.27., 73. o.) módosított rendelet.
   
      MELLÉKLET
      Az 1183/2005/EK rendelet I. melléklete a következőképpen módosul:
      
                  1.
               
               
                  A szöveg a következő természetes személyekkel egészül ki:
                  
                              a)
                           
                           
                              Kambale Kisoni (alias Dr. Kisoni). Születési ideje: 1961.5.24. Születési helye: Mulashe, Kongói Demokratikus Köztársaság. Állampolgársága: kongói. Útlevélszáma: C0323172. Egyéb információ: butembói lakos. Aranykereskedő, a Butemo Airlines és a butemói Congocom Trading House tulajdonosa.
                           
                        
                              b)
                           
                           
                              Straton Musoni (alias I.O. Musoni). Születési ideje: a) 1961.4.6.; b) 1961.6.4. Születési helye: Mugambazi, Kigali, Ruanda. Egyéb információ: székhelye Németországban van.
                           
                        
            
                  2.
               
               
                  A szöveg a következő jogi személyekkel, csoportokkal és szervekkel egészül ki:
                  
                              a)
                           
                           
                              Uganda Commercial Impex (UCI) LTD. Cím: a) Kajoka Street, Kisemente, Kampala, Uganda. Telefonszám: +256 41 533 578/9; b) PO Box 22709, Kampala, Uganda. Egyéb információ: aranyexporttal foglalkozó vállalat Kampalában.
                           
                        
                              b)
                           
                           
                              Machanga. Cím: Kampala, Uganda. Egyéb információ: aranyexporttal foglalkozó vállalat Kampalában (igazgató: Mr. Rajua).
                           
                        
                              c)
                           
                           
                              Butembo Airlines (BAL). Cím: Butembo, DRC. Egyéb információ: magántulajdonban lévő légitársaság, amely Butembón kívül tevékenykedik.
                           
                        
                              d)
                           
                           
                              Congocom Trading House. Cím: Butembo, DRC. Telefonszám: +253 (0) 99 983 784. Egyéb információ: aranykereskedelem Butembóban.
                           
                        
                              e)
                           
                           
                              a) Compagnie Aérienne des Grands Lacs (CAGL); b) Great Lakes Business Company (GLBC). Cím: a) CAGL, Avenue President Mobutu, Goma, DRC (a CAGL rendelkezik irodával Gisenyiben, Ruandában is); b) GLBC, PO Box 315, Goma, DRC (a GLBC rendelkezik irodával Gisenyiben, Ruandában is).